- มีอาการหายใจหอบเหนื่อย​ - หายใจไม่อิ่ม - เหมือน​ตันจมูก​ตลอดเวลา - ต้องดมยาดมตลอด #อยากทราบสาเหตุ​และวิธี​รักษา​ครับ #ตรวจโควิดล่าสุด 24/9/64 #ไม่พบเชื้อ​
สวัสดีค่ะ อาการหายใจหอบเหนื่อย รู้สึกหายใจไม่อิ่ม ตันๆในจมูกดังกล่าวมา อาจจะเกิดจาก โรคภูมิแพ้จมูก ทำให้มีอาการคัดจมูก ในช่วงเช้า หรือช่วงก่อนนอน อาจเป็นติดต่อกันมาหลายอาทิตย์ เป็นๆหายๆ คออักเสบหรือติดเชื้อไวรัสหรือเชื้อแบคทีเรียใดๆ ทำให้มีอาการไอ มีน้ำมูก เจ็บคอ ไซนัสอักเสบ อาจมีการปวดตามใบหน้าร่วมด้วย หรือมีก้อนเนื้องอก มีริดสีดวงในจมูก เป็นต้นในเบื้องต้น ควรหลีกเลี่ยงการอยู่ในที่มีฝุ่นมากๆ ไม่อยู่ในที่ที่อากาศเย็นจัด งดการทำงานหนักๆไปก่อน รับประทานยาลดอาการคัดจมูกได้และควรไปพบแพทย์หากอาการเป็นมากขึ้นเรื่อยๆ จนทำให้หายใจไม่ออก ไอมากจนหอบเหนื่อย มีไข้ มีอาการคัดจมูกเรื้อรัง น้ำมูกเขียว ปวดตามใบหน้ามากร่วมด้วย